
	  Parlamentul României   

 Camera Deputaţilor

	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/115/14.06.2012                                   
          PL-x 132/2012
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

Nr. 32/155/13.06.2012


RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.18/2012 pentru modificarea Ordonanţei de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.18/2012 pentru modificarea Ordonanţei de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor, trimis cu adresa nr. PL x 132 din 21 mai 2012 şi înregistrat cu nr. 26/115 din 22 mai 2012, respectiv nr.32/155 din 21 mai 2012. 
Conform dispoziţiilor art.75 din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Consiliul Legislativ a avizat favorabil proiectul de ordonanţă de urgenţă, conform avizului nr. 403 din 16.05.2012.

Proiectul de ordonanţă de urgenţă are ca obiect de reglementare modificarea Ordonanţei de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr.15/2008, cu modificările şi completările ulterioare, ca urmare a adoptării Hotărârii Parlamentului României nr. 15/2012 privind acordarea încrederii Guvernului, prin care a fost stabilită noua componenţă a Executivului.


Urgenţa reglementării este determinată de stabilirea măsurilor care să permită desfăşurarea, în cel mai scurt timp, în noul cadru organizatoric, a activităţii Ministerului Administraţiei şi Internelor.

În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au examinat propunerea legislativă sus menţionată, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege  sus menţionat, în şedinţa din 14 iunie 2012. Membrii Comisiei pentru apărare, ordine publică şi siguranţă naţională au examinat proiectul de lege sus menţionat, în şedinţa din 13 iunie 2012.

Din numărul total de 29 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi. Din numărul total de 23 membri ai Comisiei pentru apărare, ordine publică şi siguranţă naţională  au fost prezenţi la dezbateri  19 deputaţi.

La dezbateri au participat, în calitate de invitaţi, conform prevederilor art. 54 şi 55 din Regulamentul Camerei Deputaţilor, republicat, doamna Irina Alexe – Sef Departament Relaţia cu Parlamentul şi domnul Ioan Căbulea – secretar de stat din cadrul Ministerului Administraţiei şi Internelor.

În urma examinării intervenţiei legislative şi a opiniilor exprimate de către membrii celor două comisii, s-a hotărât, cu unanimitate de voturi, adoptarea proiectul de Lege privind aprobarea Ordonanţei de urgenţă a Guvernului nr.18/2012 pentru modificarea Ordonanţei de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor, în forma prezentată.

În raport de obiectul şi conţinutul său, proiectul de lege  face parte din categoria legilor organice.
    PREŞEDINTE,



PREŞEDINTE,

                  Bogdan CANTARAGIU

Costică CANACHEU


     SECRETAR, 


             SECRETAR,



Gheorghe CIOCAN


Gheorghe ANA
Întocmit: Consilier Sofia CHELARU
            



Consilier  George CUCU






PAGE  
2

